**Bestyrelsesmøde 2. april 2025 kl. 19.30 i Prismen**

**Referat:**

1. **Forberedelse af generalforsamlingen den 22. april**

*Benny eller evt. Erik er ordstyrer*

*Johnny er forhindret, så Jens aflægger regnskabet for 2024 i stedet.*

*Erik laver et forslag vedr. kontingent, som sendes til Sven inden den 8. april*

*Der skal vælges en revisor og evt. revisorsuppleant. Sven spørger mulige kandidater.*

1. **Overgangen til ny kasserer**

*Jens og Johnny aftaler de sidste posteringer*

*Jens undersøger kontingentforhold for udmeldt medlem pr. september 24*

*Sven skriver til medlem, som vi ikke har set længe og som skylder 1 års kontingent.*

*Sven tjekker gammel medlemsliste, og meddeler Johnny, hvem der skal slettes.*

1. **100 års jubilæet**

*Forslag til aktiviteter for elite, almindelige medlemmer og juniorer godkendt.*

*Aftalen om 1. runde af GM turneringen i rådhusets festsal og udgiften hertil godkendes, men der arbejdes samtidig med at holde hele turneringen på et hotel på Amager.*

*Sven skriver til rådhuset og siger OK til aftalen, og søger arrangementspuljen om støtte i begyndelsen af 2026.*

*Christian og Erik begynder at spørge hoteller om mulighederne.*

*Medlemsfest kan afholdes i Prismen med mad udefra.*

*Juniorweekend kan også holdes der med gode undervisere og socialt indhold.*

1. **Holdturneringen**

*Ikke de store resultater, men vi stillede fuldtalligt op på alle hold. Den afsluttende spisning havde 14 deltagere. Måske skal det gøres på en billigere måde næste år.*

*Vi bør fremhæve topscorerne på hvert hold. Dette kan gøres på generalforsamlingen og på hjemmesiden. Michael sender opgørelse til Sven.*

1. **Torsdagscaféen**

*Caféen fungerer igen efter et par aflysninger, der kommer 4-6, men ikke mange medlemmer. Samtidig bruges torsdagen til udsatte partier. Der efterspørges undervisning f.eks. hver anden torsdag. Jørgen Kamp, Michael, Erik og evt. andre medlemmer vil gerne undervise et par gange. Erik prøver at sætte det i system fra efter påske.*

*Oprydning efter juniortræning har manglet et par gange, Sven kontakter Anton herom.*

1. **Hjemmeside og facebook**

*Både Theis og Michael kan lægge på hjemmesiden, Christian opdaterer facebook. Vi skal huske at fremhæve gode resultater, f.eks. Isabellas pige-DM*

1. **Evt.**

*Bedste junior ved klubmesterskaberne, Daniel Tong får en stor vandrepokal foruden en pengepræmie. Michael gør pokalen klar til tirsdag den 8. april. Der skal ligeledes uddeles pokaler ved grill-afslutningen i juni, for årets talent og juniorforårsturneringen. Erik og Michael klargør de store pokaler.*

*Vi påtænker at holde et forældremøde en tirsdag, mens børnene spiller.*

*Vi har modtaget 4 bøger udgivet af DSU, skrevet af John Rendboe: SKAK – et spil for alle, hvordan fordeler og anvender vi dem?*